**REGULAMENTUL OFICIAL AL CONCURSULUI**

***Vrei să fii #NextCupioBrandAmbassador?***

**DESFĂȘURAT PE INSTAGRAM ȘI TIKTOK**

**Articolul 1. ORGANIZATORUL CAMPANIEI**

* 1. Societatea **S.C. RAN EVENTS COMMUNICATION S.R.L.** cu sediul in Bdul Decebal nr. 18, bloc S4, scara 2, ap. 35, sector 3, București, înregistrată la Registrul Comerțului sub nr. J40/11516/2007, Cod unic de înregistrare RO 21929885, reprezentată prin Raluca Zamfir, în calitate de Managing Partner, numită în cele ce urmează “**Organizator”.**
  2. Organizatorul desfășoară o campanie de tip **Concurs Online** (denumită, în continuare, *“Campania”*) pe platformele de socializare Instagram și Tik Tok @cupio.ro.
  3. Campania se derulează conform prevederilor prezentului **Regulament oficial** (denumit, în continuare, *“Regulamentul”*). Decizia de derulare a Campaniei, conform regulilor din Regulament, este finală și obligatorie pentru toți participanții.
  4. Regulamentul Campaniei a fost întocmit de către Organizator conform prevederilor legale în vigoare și este public, cu acces gratuit, în textul postării care anunță campania, atât de Instagram, cât și pe site-ul www.cupio.ro
  5. Organizatorul își rezervă dreptul de a modifica sau completa Regulamentul Campaniei, precum și dreptul de a suspenda și/ sau înceta desfășurarea Campaniei, urmând ca respectivele modificări, completări, suspendări sau încetări să fie aduse la cunoștința publicului prin intermediul contului de Instagram.
  6. Organizatorul nu își asumă nicio responsabilitate cu privire la cunoașterea Regulamentului și a modificărilor, completărilor, suspendărilor sau încetării acestuia de către participanți, atât timp cât acestea au fost puse la dispoziția participanților pe pagina de Instagram.

**Articolul 2. ARIA DE DESFĂȘURARE A CAMPANIEI**

* 1. Campania este lansată și se desfășoară pe întreg teritoriul României, în spațiul virtual corespunzător **platformelor lnstagram și TikTok**, în conformitate cu prevederile prezentului Regulament.
  2. Înscrierile în Campanie se efectuează exclusiv pe conturile personale de Instagram sau TikTok, folosind #NextCupioBrandAmbassador și etichetând @cupio.ro.

**Articolul 3. PERIOADA DE DESFĂȘURARE**

Campania se desfășoară în perioada **10.04.2022 – 30.04.2022** (denumită, în continuare, *„Perioada de desfășurare a Campaniei”*).

**Articolul 4. DREPTUL DE PARTICIPARE LA CAMPANIE**

* 1. Are dreptul să participe la Campanieorice persoană fizică cu **vârsta** **minimă de 18 ani** împliniți la data înscrierii și care deține un **act de identitate valabil** (B.I./ C.I.).
  2. Nu au dreptul să participe la Campanie angajații și colaboratorii societăților RAN Communication și Cupio, reprezentanții și angajații agențiilor și societăților implicate în organizarea și derularea acestei Campanii, precum și rudele de gradul întâi al celor de mai sus.
  3. Participanții la Campanie sunt de acord să respecte și să se conformeze tuturor prevederilor, termenilor și condițiilor prezentului Regulament.

**Articolul 5. INSCRIEREA IN CAMPANIE**

* 1. Pentru a se înscrie in Campania **„*#NextCupioBrandAmbassador*”**, un participant trebuie să îndeplinească cumulativ următoarele condiții:

1. Să aibă **vârsta** **minimă de 18 ani** împliniți la data înscrierii și să dețină un **act de identitate valabil**.
2. Să nu intre sub incidența art. 4.2;
3. Să se înscrie în Campanie în perioada **10.04.2022 – 30.04.2022**, pe contul personal de Instagram sau TikTok, respectând următorii pași:
4. Să realizeze un video/reels pe contul propriu de Instagram sau Tik Tok prin care ne prezintă pasiunea sa pentru makeup sau pentru manichiură, folosind exclusiv doar produse Cupio. Materialele în care sunt folosite produse de la alte branduri nu vor fi luate în calcul.
5. Să adauge în descriere #NextCupioBrandAmbassador și să eticheteze @cupio.ro
6. Să aibă profilul public.
   1. Numai participanții care respectă toate condițiile și parcurg toți pașii specificați la Art. 5.1 vor fi considerați eligibili.
   2. Un participant se poate înscrie și pe Instagram și pe TikTok, sub condiția să încarce materiale diferite.

**Articolul 6. PREMIILE CAMPANIEI**

* 1. Premiile din prezenta Campanie (denumite, în continuare *“Premiile”*) constau în:

- Fiecare câștigător este inclus în portofoliul cu Brand Ambassadori Cupio și va primi periodic colete cu produsele noi, va fi promovat pe conturile Cupio, postare feed și Instagram Story, prin tag la profilul personal de Instagram sau TikTok.

Premiile **nu** sunt transmisibile, **nu** pot fi schimbate cu alte produse și nici nu se poate da valoarea lor în bani.

* 1. Câștigătorii nu vor putea pretinde valoarea în bani a Premiului câștigat sau alte bunuri/ produse, și nici alte premii în afara celor prevăzute în prezentul Regulament.

**Articolul 7. SELECTAREA CĂȘTIGĂTORILOR**

* 1. Vor fi aleși 4 câștigători - 2 pentru secțiunea makeup și 2 pentru secțiunea manichiură.
  2. Selectarea Câștigătorilor se va efectua de către reprezentanții Organizatorului, în zilele următoare expirării perioadei de înscriere, respectiv :
* **câștigătorii vor fi selectați în perioada 01.05.2022 – 03.05.2022**, printr-un juriu format din reprezentanții Cupio și Organizator. Câștigatorii vor fi aleși pe baza criteriilor de creativitate și originalitate.
  1. Numele Câștigătorilor vor fi anunțate cel târziu pe 04.05.2022, într-o serie de Instagram Stories.
  2. Organizatorul își rezervă dreptul de a amâna selectarea din cauza unor situații neprevăzute fără notificări prealabile.
  3. Orice amânare prematură a alegerii Câștigătorului nu implică drepturi pentru participanții la Concurs.

**Articolul 8. DESCALIFICAREA PARTICIPANTILOR**

* 1. Sunt descalificate persoanele care se înscriu în Campanie folosind o identitate falsă.
  2. Clipurile postate vor fi automat descalificate din concurs fără un anunț prealabil, dacă: • conțin mesaje/imagini vulgare, defăimătoare sau violente, • sunt obscene, • fac referire la persoane cu handicap, politică sau religie; • conțin cuvinte jignitoare, vulgare, defăimătoare, rasiste sau care amenință în orice fel demnitatea sau integritatea morală • dacă au fost transmise în alt mod/perioadă în afara celor descrise în Regulament pentru înscrierea în Campanie.
  3. Organizatorul își rezervă dreptul de a elimina din Campanie sau de a anula decizia prin care un participant este desemnat Câștigător în cazul în care acesta a folosit un limbaj neadecvat, contrar bunelor moravuri, s-a înscris utilizând date false, a încercat să influențeze Campania prin modalități frauduloase sau nu a respectat prevederile Regulamentului.

**Articolul 9. ACORDAREA PREMIILOR**

* 1. Premiile se vor acorda exclusiv sub forma prezentată în Art. 6.1.
  2. Premiile se vor acorda printr-un juriu care va analiza toate înscrierile și va alege cele mai creative și originale clipuri.
  3. Pentru validarea premiului, Câștigătorii trebuie să trimită în termen de **maximum 3 (trei) zile calendaristice de la data anunțării Câștigătorilor**, nume, prenume și copie carte de identitate, la adresa de email [madalina.ciocan@rancommunication.eu](mailto:madalina.ciocan@rancommunication.eu)
  4. In cazul refuzului de a beneficia de premiu ori neprezentării în termenul menționat la pct. 9.3 a unui Câștigător sau în cazul imposibilității validării sale conform prezentului Regulament, Câștigătorul va pierde dreptul de atribuire a premiului. In asemenea cazuri, Organizatorul își rezervă dreptul de a atribui premiul unui alt Câștigător al Campaniei.

**Articolul 10. TAXE SI IMPOZITE**

* 1. Participanților și câștigătorilor la Campanie nu le este impusă niciun fel de taxă de participare legată de desfășurarea prezentei Campanii.
  2. Cheltuielile privind intrarea în posesia premiilor câștigate sunt în exclusivitate în sarcina câștigătorului.
  3. Organizatorul suportă și plătește impozitul corespunzător premiilor câștigate.

**Articolul 11. RASPUNDEREA ORGANIZATORULUI**

* 1. Organizatorul nu va fi răspunzător pentru prejudiciile suferite de către Câștigători, indiferent de natura acestor prejudicii, din momentul predării premiilor către Câștigători, și în legătură cu utilizarea premiilor de către Câștigători.
  2. Imposibilitatea Câștigătorilor de a intra in posesia premiilor din cadrul acestei Campanii exonerează Organizatorul de orice răspundere.

**Articolul 12. OBLIGATIILE CASTIGATORILOR**

* 1. Orice obligații ale Câștigătorilor aferente utilizării premiilor câștigate se afla exclusiv în sarcina Câștigătorilor.
  2. Câștigătorii au obligația să participe la toate activitățile promoționale organizate de către  
     Organizator, legate de această Campanie.
  3. Prin acceptarea premiului, câştigătorii sunt de acord ca numele, datele lor de identificare, imaginile filmate sau fotografiile lor să poată fi făcute publice şi folosite în scopuri publicitare de către Organizator în materiale tipărite, audio sau video fără ca aceştia (câştigătorii) să emită pretenţii financiare împotriva Organizatorului pentru realizarea acestor operaţiuni

**Articolul 13. INCETAREA CAMPANIEI**

* 1. Prezenta Campanie încetează începând cu data de **30.04.2022**, **ora 23:59**, dar poate înceta și la inițiativa Organizatorului sau în cazul apariției unui eveniment ce constituie Forță majoră, caz fortuit, conform legislației în vigoare, inclusiv în cazul imposibilității Organizatorului, din motive independente de voința sa, de a continua prezenta Campanie.
  2. Pentru scopul acestui Regulament, Forța majoră înseamnă orice eveniment care nu poate fi controlat, remediat sau prevăzut de către Organizator, inclusiv imposibilitatea Organizatorului din motive independente de voința sa, și a cărui apariție îl pune pe acesta din urmă în imposibilitatea de a-si îndeplini obligațiile asumate prin prezentul Regulament.
  3. Dacă o situație de Forță majoră împiedică sau întârzie total sau parțial executarea Regulamentului și continuarea Campaniei, Organizatorul va fi exonerat de răspunderea privind îndeplinirea obligațiilor sale pentru perioada în care această îndeplinire va fi împiedicată sau întârziată, conform Art. 1351 din Codul civil.
  4. Organizatorul, dacă invocă Forța majoră, va comunica participanților la Campanie situația de Forță majoră în termen de 5 zile lucrătoare de la apariția cazului de forță majoră.

**Articolul 14. CONTESTATII**

* 1. Orice contestație formulată în scris de către participant, expresă și motivată, în vederea sesizării Organizatorului cu privire la nerespectarea Regulamentului, trebuie depusă pe adresa de e-mail madalina.ciocan@rancommunication.eu în termen de 24 de ore de la data constatării neregulii.
  2. Orice contestație depusă în acest sens după trecerea termenului mai sus menționat va fi considerată nulă de drept și neavenită.
  3. Contestațiile vor fi soluționate în termen de 2 zile lucrătoare de la primire. In cazul în care contestatorul va fi nemulțumit de decizie, se va încerca rezolvarea contestației pe cale amiabilă. In cazul în care aceasta nu va fi posibilă, litigiile vor fi soluționate de instanțele judecătorești române competente.

**Articolul 15. PRELUCRAREA DATELOR CU CARACTER PERSONAL**

* 1. **Operatorul de date**

Prin comunicarea datelor personale în modalitățile indicate în mod expres prin Regulament, participanții la prezenta Campanie declară ca au luat la cunoștință și înțeleg că datele lor cu caracter personal („Datele”) vor fi prelucrate de către RAN COMMUNICATION S.R.L **(”Operatorul”)** în calitate de operator de date.

Datele de contact ale Operatorului sunt următoarele: 0751 318 530, strada Mihai Eminescu, numărul 90, madalina.ciocan@rancommunication.eu

* 1. **Categorii de date si sursa acestora**

In sensul prezentului Regulament, datele cu caracter personal sunt datele personale furnizate în mod direct de către Căștigători și participanți și ele înseamnă datele sale de identificare (cum ar fi dar fără a se limita: numele și prenumele, serie și nr. Carte de Identitate, județul și orașul de domiciliu, adresa de e-mail, semnătura, etc).

* 1. **Scopurile si temeiurile prelucrării**

Datele vor fi prelucrate în condițiile prevăzute de legea în vigoare în materie, pentru următoarele scopuri:

1. Desfășurare a Campaniei;
2. Gestionare a cererilor, sugestiilor, sesizărilor si reclamațiilor;
3. Conformare legislativa si procedurala;
4. Asigurare a protecției juridice;
5. Gestionare a aspectelor contabile;
6. Management al proiectelor de restructurare sau reorganizare, inclusiv fuziuni si divizări;
7. Management al relațiilor de grup.

Pentru aceste scopuri, prelucrarea datelor se face in baza urmatoarelor temeiuri:

1. Interesele legitime ale Operatorului constând in:
2. derularea si dezvoltarea activității sale, inclusiv prin îmbunătățirea serviciilor si bunurilor pe care Operatorul le oferă si prestează, îmbunătățirea relației dintre Operator si participanți, precum si pentru îmbunătățirea imaginii Operatorului;
3. interesul legitim al Operatorului constând in protejarea intereselor, drepturilor, libertăților sale, exercitarea drepturilor legale si contractuale si apărarea acestora in fata instanțelor si autorităților competente;
4. interesul legitim al Operatorului de a analiza si urmări operațiuni de achiziție, fuziune/ divizare sau, eventual, vânzare in legătură cu activitățile / activele societății sau cu dezvoltarea unora noi;
5. cu caracter mai general, interesul legitim in buna derulare, dezvoltare, protejare si promovare a activităților Operatorului conform obiectului de activitate respectiv;
6. interesul legitim de a colabora sau interacționa cu entități specializate terțe pentru orice aspect relevant pentru cele de mai sus, inclusiv legat de infrastructura IT, contabilitate, juridice, financiare, agenții de marketing etc.
7. Consimțământul participanților exprimat prin participarea la Campanie;
8. Obligații legale (in materie juridica, financiar-fiscala si de arhivare);
9. In subsidiar, executarea contractului ce poate fi considerat format prin acceptarea de către participanții la Campanie a prezentului Regulament in scopul desfășurării Campaniei, validării, atribuirii premiului, precum si anunțării publice a participantului câștigător, daca va fi cazul.
   1. **Perioada de păstrare**

Datele vor fi pastrate de Operator pe durata desfasurarii Campaniei, precum si ulterior pe perioade de timp determinate conform: (i) legislatiilor specifice, precum cele in materie fiscala sau de arhivare; (ii) duratele maximale in care aspecte de raspundere juridica ar putea fi atrase de Operator sau fata de Operator; si (iii) durata necesara din punct de vedere practic la expirarea perioadelor legale sau de prescriptie juridica pentru anonimizarea sau eliminarea efectiva a datelor din sistemele Operatorului.

* 1. **Destinatarii datelor cu caracter personal**

Datele vor putea fi dezvaluite catre:

1. Partenerii contractuali ai Operatorului;
2. Societățile din același grup cu Operatorul;
3. Autoritățile publice in cazul in care vor exista solicitări formulate in limita competentelor acestor autorități sau o cerința legala in acest sens, si numai in condițiile Regulamentului General privind Protecția Datelor;
4. Entitățile care furnizează servicii către Operator, printre altele, serviciile de asistenta fiscala si de contabilitate, precum si serviciile de întreținere a sistemelor informatice;
5. Diverșii consultanți externi in domeniul juridic, contabil, fiscal;
6. Terțele părți in contextul fuziunilor si achizițiilor, divizărilor, reorganizărilor, transferurilor de afacere sau de active;
7. Entitățile care oferă servicii de relații publice, servicii de publicitate, concepere de materiale informative, organizarea de evenimente;
8. Entitățile care prestează servicii de concepere/ personalizare, producție taloane, comunicare taloane;
9. Alte entități care pot asigura respectarea intereselor, drepturilor si libertăților Operatorului ori pot oferi sprijin conex (de ex. executori judecătorești, notari publici, traducători);
10. Publicului larg (in acest din urma caz, doar in ce privește câștigătorii, cu datele personale expres menționate in prezentul Regulament si strict pentru perioada de timp menționată in prezentul Regulament).
    1. **Transferul internațional de date**

Datele participantilor la Campanie pot fi divulgate dupa cum este necesar catre entitatile din grupul Operatorului, inclusiv in tari din exteriorul Uniunii Europene ("UE") sau Spatiului Economic European ("SEE"), inclusiv in tari care care ofera acelasi nivel de protectie a datelor ca si Romania. Operatorul a implementat mecanisme adecvate de securitate si conformitate pentru a se asigura ca datele dvs. personale sunt protejate si ca drepturile dvs. sunt respectate. Pentru mai multe informatii despre aceste masuri si drepturile dumneavoastra va rugam sa utilizati e-mailul office@cupio.ro.

* 1. Consecințele nefurnizării Datelor pot fi reprezentate de imposibilitatea de a participa la aceasta Campanie.
  2. **Drepturile participanților**

In contextul prelucrarii de Date, participantii la Campanie beneficiaza, in conditiile si limitele prevazute de legislatia aplicabila, de dreptul de a solicita accesul la aceste Date, dreptul la rectificarea sau stergerea acestora sau la restrictionarea prelucrarii, precum si de dreptul de a se opune prelucrarii.

Participantii la Campanie mai beneficiaza, de asemenea, in conditiile si limitele prevazute de legislatia aplicabila, si de dreptul la portabilitatea Datelor, de dreptul de a nu fi supus unor decizii individuale automate si de dreptul de a depune o plangere la autoritatea de protectia datelor. In legatura cu aceste drepturi, va puteti adresa Organizatorului prin canalele indicate in prezentul document, la Art. 14.1 de mai sus.

**Articolul 16. DISPOZITII FINALE**

* 1. Prin prezenta Campanie se urmărește promovarea produselor Cupio către clienții si potențialii clienți ai acestuia. In acest sens, Campania de fata reprezintă un instrument de popularizare in vederea fidelizării clienților existenți si a atragerii de noi clienți.
  2. Prevederile prezentului Regulament se completează cu dispozițiile legislației in vigoare aplicabile si cu termenii si condițiile furnizorilor direcți ai serviciilor ce formează premiile.

**S.C. RAN COMMUNICATION S.R.L.**

**Raluca Zamfir, Managing Partner**